OpenLLM-France/wikimedia huggingface dataset:
# Ramon Lopes

Ramon Lopes de Freitas (1989ko abuztuaren 7a - ) Brasilgo futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q4389795
* Multimedia: Ramón Lopes de Freitas / Q4389795
# Ramon Labaien

Ramon Maria Labaien Santsinenea (Tolosa, Gipuzkoa, 1928ko abuztuaren 31 – Donostia, Gipuzkoa, 2013ko abenduaren 14a) euskal herritar enpresaburu, politikari eta euskaltzalea izan zen. EAJko kidea, 1980-1983 bitartean Eusko Jaurlaritzako Kulturako sailburua eta 1983-1987 bitartean Donostiako alkatea izan zen. Euskal Herriko historian aditua zen, eta hainbat hedabidetan artikuluak idatzi zituen. Antonio Maria Labaien idazle eta politikariaren semea eta Martin Labaien idazle eta margolariaren anaia zen.

## Bizitza

Tolosako San Frantzisko kalean jaio zen. Laskurain ikastolan ikasi zuen, euskaraz. Han zortzi urtez bizi izan zen, Espainiako Gerra Zibila etorri zen arte. Laskurain ikastolan ikasi zuen, euskaraz. Bere aita Antonio Maria Labaien Tolosako alkatea zen, EAJ alderdikoa, eta gerran familia osoa ihesi joan behar izan zuten; Zarautzera joan ziren, eta handik Oñatira. Gero Ipar Euskal Herrira joatea lortu zuten, eta 9 urte egin zituzten bertan, Donibane Lohizunen eta Saran. Bertako ikastetxeetan ibili zen, eta bueltan, jesuitekin ikasi zuen batxilergoa, Donostian.
Gerora, Madrilen, Kimika Zientzietan lizentziatu zen. Ingalaterra nahiz Nafarroan kontserba industrian lan egin zuen. Ondoren, turismo enpresen zuzendaritzara iragan zen, 15 urtetan zehar Donostiako Londres hotelaren zuzendaria izan baitzen. 1978ko urritik aurrera Donostiako Udaleko lehenbiziko teniente alkatea eta 1978ko ekainetik aurrera Aurrezki Kutxa Munizipaleko presidentea izan zen. 1979ko Euskal Autonomia Erkidegoko Estatutuaren onartu ostean, 1980tik 1983ra Eusko Jaurlaritzako aurreneko Kultura sailburua izan zen. Honela bada, 1980an eratutako Eusko Jaurlaritzak kultura eta kirol sailetan burututako lana bere ardurapean egon zen. Euskal Telebista, Euskadi Irratia, HABE, Antzerti eskola eta Euskadiko Orkestra Sinfonikoa agintaldi hartan, sortu ziren. Beti euskararen aldeko babes politika irmoa, eta kultura arazoen aurrean zuen ikuspegi modernoa eta irekia nabarmendu zuen. Ondoren, 1983tik 1987ra Donostiako alkate izan zen.

## Erreferentziak

* Artikulu honetako edukiaren zati bat Euskal Herriko Ahotsak proiektuaren webguneko ahotsak.com orri honetatik hartu dugu, Aitortu-PartekatuBerdin 2.0 Generikoa (CC BY-SA 2.0) lizentziarekin argitaratu baitute webgunea (ikus webgune hartako lege oharra).
* ↑ «Ramon Labayen hil da, euskal politika eta kulturaren bidegilea», Eitb.com, 2013-12-14.
* ↑ (Gaztelaniaz) Ainhoa AROZAMENA AYALA: «Ramón María Labayen Sansinenea», Auñamendi Eusko Entziklopedia.
* Datuak: Q2651847
# Ramon Latasa saria

Ramon Latasa saria Ramon Latasa aizkolari sunbildarraren omenez urtero haren jaioterrian jokatzen den binakako aizkolari txapelketa da.

## Historia

2002an izan zuen aurreneko ekitaldia. Hasiera batean lau proba desberdin egiten zituen aizkolari bikote bakoitzak. 2014tik aurrera 10 kanaerdiko enbor eta 60 ontzako sei moztu behar ditu bikote bakoitzak.
2020 eta 2021 urteetan ez zen jokatu COVID-19 pandemiaren erruz. 2022an gizonezkoen lehiaketaz gain emakumezkoena ere jokatu zen.

## Palmaresa
### Gizonezkoak

| Urtea | Txapeldunak | Denbora |
| 2002 | Floren Nazabal eta Anjel Arrospide | |
| 2003 | Donato Larretxea eta Migel Mindegia | |
| 2004 | Migel Mindegia eta Floren Nazabal | |
| 2005 | Donato Larretxea eta Migel Mindegia | |
| 2006 | Donato Larretxea eta Migel Mindegia | |
| 2007 | Joxe Mari Olasagasti eta Floren Nazabal | |
| 2008 | Floren Nazabal eta Felix Etxeberria | |
| 2009 | Donato Larretxea eta Mikel Mindegia | 34:33 |
| 2010 | Floren Nazabal eta Felix Etxeberria | 31:40 |
| 2011 | Anjel Arrospide eta Juan José López | 31:00 |
| 2012 | Donato Larretxea eta Unai Otaño | 39:52 |
| 2013 | Floren Nazabal eta Donato Larretxea | 35:24 |
| 10 kanaerdiko eta 6 60`` ontzako |||
| 2014 | Aitzol Atutxa eta Ugaitz Mugertza | 26:23 |
| 2015 | Donato Larretxea eta Xabier Orbegozo "Arria V.a" | 30:51 |
| 2016 | Joseba Otaegi eta Xabier Orbegozo "Arria V.a" | ? |
| 2017 | Iker Vicente eta Ruben Saralegi | 30:19 |
| 2018 | Aitzol Atutxa eta Julen Alberdi "Txikia IV.a" | 28:42 |
| 2019 | Iker Vicente eta Ruben Saralegi | 28:38 |
| 2020 | ez zen jokatu | |
| 2021 | ez zen jokatu | |
| 2022 | Eneko Otaño eta Aitzol Atutxa | 30:19 |
| 2023 | Iker Vicente eta Ibai Soroa | 27:21 |

### Garaipenak

Lehenengo zazpi ekitaldietako datuak falta dira
| Aizkolaria | Garaipenak | Urteak |
| Donato Larretxea | 4 | 2009, 2012, 2013, 2015 |
| Aitzol Atutxa | 3 | 2014, 2018, 2022 |
| Floren Nazabal | 2 | 2010, 2013 |
| Xabier Orbegozo "Arria V.a" | 2 | 2015, 2016 |
| Iker Vicente | 3 | 2017, 2019, 2023 |
| Ruben Saralegi | 2 | 2017, 2019 |
| hainbat | 1 | |

### Emakumezkoak

| Urtea | Txapeldunak | Denbora |
| 2022 | Irati Astondoa eta Laiene Pikabea | 10:31 |
| 2023 | Maika Ariztegi eta Nerea Arruti | 12:41 |

## Erreferentziak

* ↑ «Bi urteren ondotik berriz ere Ramon Latasa Saria eginen dute Sunbillan - Malerreka» Erran.eus (Noiz kontsultatua: 2023-01-23).
* ↑ (Gaztelaniaz) «Iker Vicente y Rubén Saralegi se llevaron el memorial Ramón Latasa» El Diario Vasco 2017-08-14 (Noiz kontsultatua: 2023-01-23).
* ↑ «Iker Vicente eta Ruben Saralegi lehengusuak nagusitu dira Sunbillako Ramon Latasa Sarian - Malerreka» Erran.eus (Noiz kontsultatua: 2023-01-23).
* ↑ «Aitzol Atutxa eta Eneko Otaño irabazle Ramon Latasa Sarian - Dima» Begitu.eus (Noiz kontsultatua: 2023-01-23).
* 1 2 «Sunbillako XX. Ramon Latasa Saria iruditan - Malerreka» Erran.eus (Noiz kontsultatua: 2023-09-01).
* ↑ «Irati Astondoa eta Laiene Pikabea irabazle Sunbillan - Zeanuri» Begitu.eus (Noiz kontsultatua: 2023-01-23).

## Kanpo estekak

* Datuak: Q113533712
# Ramon Llull Saria

Ramon Llull saria urtero Planeta argitaletxeak jatorriz katalanez idatzitako dagoen eleberri bati ematen dion literatura saria da. Diru kopuru handiagoko katalanezko literatura saria da, 60.100 eurorekin.
Sariaren helburua katalanezko literatura sustatzeaz gain, jenderarteratzea eta merkaturatzea da. Gainera, eleberri irabazlea segituan gaztelaniara itzulia izaten da Espainian eta Latinoamerikan merkaturatu ahal izateko.
Nahiz eta hasiera batean eleberriak bakarrik aurkez zitezkeen, gaur egun entseguak eta memoriak ere aurkez daitezke.

## Kanpo estekak

* Datuak: Q1958728
# Ramon Mandiola

Ramon Mandiola Larrinaga "Montxin" (Bilbo, 1898ko irailaren 15a-Leioa, 1982ko abenduan) kirol kazetari ezaguna izan zen.

## Biografia

1918an Bilboko Komertzio Eskolan graduatu zen. Ondoren, Orion, tailer batzuk zuzendu zituen. 1931an La Hoja del Lunes de Bilbao egunkariaren sorreran hartu zuen parte. 1924tik 1939ra El Pueblo Vasco egunkarian kirolari buruz idatzi zuen. Ondoren, Hierron idatzi zuen eta 1944an El Correo Español egunkarian sartu zen, 1969an; azken urte horretan erretreta hartu zuen. Aldizkari batzuk zuzendu zuen: Avante eta Vizcaya turística. Urtetan Bilboko Prentsa Elkartearen burua izan zen eta, kargua utzi zuenean, Ohorezko Presidentea izendatu zuten.

## Obra

* Casi un siglo de fútbol, Temas Vizcaínos bilduma, Bilbo, 1979.

## Erreferentziak

* ↑ https://aunamendi.eusko-ikaskuntza.eus/eu/mandiola-larrinaga-ramon/ar-91610/

## Kanpo estekak

* (Gaztelaniaz):"Ramón Mandiola, Monchin", Tomás Ondarraren artikulua Bilbao aldizkarian, 2021eko martxoan, 367 zk, 9.or.
* Datuak: Q105976001
# Pseudopanurgus andrenoides

Pseudopanurgus andrenoides erle espezie bat da, Pseudopanurgus generoan eta Andrenidae familian.

## Erreferentziak

* ↑ «Pseudopanurgus andrenoides» Encylopedia of Life.

## Kanpo estekak

* Datuak: Q2007321
* Multimedia: Pseudopanurgus andrenoides / Q2007321
# Rathjensdorf

Rathjensdorf Alemaniako udalerria da. Schleswig-Holstein estatuan dago, [[Plön (barrutia)|Plön]] barrutian. 2014an 493 biztanle zituen 11,79 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q635324
* Multimedia: Rathjensdorf / Q635324
# Rathita

Rathita mineral bat da eta sartorita taldearen kidea da.

## Ezaugarriak

Rathita elementu kimiko mineralaren formula kimikoa hau da: ${\ce {Ag2Pb12-xTlx/2As18+x/2S40}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Rathite: Mineral information, data and localities.» www.mindat.org (Noiz kontsultatua: 12-05-2019).
# Rathfriland

Rathfriland (irlanderaz: Ráth Fraoileann) Ipar Irlandako udalerri bat da, Down konderrian dagoena. Ulsterko kolonizazioaren garaian Mourne mendiak, Slieve Croob mendia eta Banbridge udalerriaren artean dagoen muino batean ezarritako kokalekuan dago.
2001eko erroldaren arabera 2.740 biztanle zituen.

## Kanpo estekak

* Datuak: Q58090
* Multimedia: Rathfriland / Q58090
# Rathgar

Rathgar, irlanderaz: Ráth Garbh, Irlandako Errepublikako Dublin hiriburuan dagoen auzune bat da. Jatorriz, udalerri bat zen, 1862an Rathmines and Rathgar udalerria osatu eta 1930ean Dublin hiriburuko auzunea bilakatu zen.

## Kanpo estekak

* Datuak: Q2528857
* Multimedia: Rathgar / Q2528857
# Rathgormack

Rathgormack edota Rathgormac (irlanderaz Ráth Ó gCormaic) Irlandako hegoaldeko Waterford konderrian dagoen udalerria eta parrokia bat da. Bi taberna, denda bat, eskola nazionala eta eliza katolikoa ditu.

## Kanpo estekak

* Datuak: Q4390741
# Rathkeale

Rathkeale (irlanderaz Ráth Caola, Caolan-en Ringforta esan nahi du) Irlandako mendebaldeko Limerick konderriaren erdialdean dagoen udalerria da. Limerick hiritik 30 kilometro hego-mendebaldera dago, Tralee hirira doan N21 errepidean eta Deel ibaiaren ertzean.
Bertan, irlandar ijitu komunitate nabarmena dago.

## Kanpo estekak

* Datuak: Q1006749
* Multimedia: Rathkeale / Q1006749
# Rathlin uhartea

Rathlin uhartea (ingelesez Rathlin Island, irlanderaz Reachlainn) Irlandako ipar-ekialdean kokatzen den uharte bat da. Hain zuzen ere, Ipar Irlandako Antrim konderriaren iparraldeko kostaldetik 10 kilometrotara eta Eskoziako Mull of Kintyre lurmuturretik 25 kilometrotara kokatzen da. Iparraldeko Kanalan leku estrategikoan dago.
Uharte honetara iristeko modurik egokiena, Antrimeko kostaldean dagoen Ballycastle udalerriko portutik ateratzen diren itsasontzi batean joatea da.

## Ezaugarriak

L hizkiaren itxura du. Luzez 6,4 kilometro eta zabaleraz 4 kilometro ditu.

## Kanpo estekak

* Rahtlin uharteko komunitatearen webgunea (Ingelesez)
* Datuak: Q1136111
* Multimedia: Rathlin Island / Q1136111
# Rathfarnham gaztelua

Rathfarnham gaztelua (ingelesez Rathfarnham Castle, irlanderaz Caisleán Rath Fearnáin) Rathfarnhameko udalerrian kokatzen den gaztelua da, Irlandako Errepublikako Hego Dublineko konderrian dagoelarik.

## Historia

Gaztelu anglo-normandiarra zegoen toki berean eraiki zuen Adam Loftus ingelesak 1583 inguruan Rathfarnham gaztelua. Hasieran gotorleku funtzioa izan bazuen ere, XVIII mendean georgiar estiloko gehigarriak ezarri eta jauregi itxura hartu zuen. 1913an jesuitek hartu zuten etxea eta bertan egon ziren 1986an Delaware Properties konpainiari saldu zioten arte. Honek etxea bertan behera botatzeko asmoa bazuen ere herritarren presioak Monumentu Nazional bihurtzea lortu zuen.

## Arkitektura

Oinarrian laukia da, ertz bakoitzean dorreak dituena.

## Kanpo estekak

* (Ingelesez)(Gaeleraz)(Gaztelaniaz)Heritage Ireland
* Datuak: Q26758
* Multimedia: Rathfarnham Castle / Q26758
# Rathmichael

Rathmichael (irlanderaz: Ráth Mhichíl) Irlandako Dublin hiriburuaren hegoa-ekialdeko auzune bat da, Dun Laoghaire-Rathdowneko konderrian. Shankill auzunearen mendebaldean dago, biak M50/M11 errepideak elkarbanatzen ditu.

## Kanpo estekak

* Datuak: Q3776983
* Multimedia: Rathmichael / Q3776983
# Rathmannsdorf

Rathmannsdorf Alemaniako udalerria da. Saxonia estatuan kokatuta dago, [[Sächsische Schweiz-Osterzgebirge (barrutia)|Sächsische Schweiz-Osterzgebirge]] barrutian. 2014an 956 biztanle zituen 4,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q8227
* Multimedia: Rathmannsdorf / Q8227
# Puten martxa

Puen martxak (ingelesez: SlutWalk) mundu osoan emakumeen eskubideen defentsan eta emakumeen biolentziaren aurkako egiten ekintza erreibindikatiboak dira. Lehen aldiz Toronton, Kanadan 2011an antolatu zen.

## Jatorria

Lehen aldiz Toronton, Kanadan 2011ko apirilaren 11n antolatu zen, hirian ematen ari ziren emakumeen aurkako bortxaketen eta erasoen harira. Kasu gehienetan erasoen ardura emakumeen gainean jartzen zen, haien probokazioen erantzuna izango balira. Lindsay Herrioten esanetan, 2010eko urriatik azaro arte horrelako erasoak bereziki ugariak izan ziren. Tentsioa Michael Sanguinetti-ren, Kanadako polizia baten esanekin areagotu zen; haren iritziz, Osgoode Hall Law School-en egin zen seguritate inguruko hitzaldi batean, emakumeek, gizonezkoen biolentzia sahiesteko, ez zuten probokatu behar eta horretarako beharrezkoa zen puten gisa ez janztea. Hortik sortu zen Prostituten martxaren izenburua.
Martxa arrakasta handia izan zuen eta berehala beste estatuetan antzekoak antolatu ziren: Israel Amerikako Estatu Batuak, Erresuma Batua, Australia, India, Mexiko, Argentina, Kolonbia, Costa Rica, Peru, Ecuador, Honduras eta Uruguai. Europan ere egin dira horrelako ekintzak, esaterako Frantzian eta Herbehereetan.
Martxen ezaugarri bat janzkera probokatzaileak eramatea da, lema nagusi honekin: "guri ez esan nola portatu behar garen, haiei esan, ordea, gu ez bortxatzeko".

## Helburuak

Martxa hauen helburu nagusia genero-indarkeria salatzea da eta, horrekin batera, biktima erruduna bihurtzen duen kultura matxista: bortxatzaileari akusatu beharrean biktima da gizartearen kritikak jasotzen dituena, bi aldiz biktima bihurtuz.

## Erreferentziak

* ↑ «SlutWalk: Contextualizing the movement». Women's Studies International Forum 53: 22-30. doi:10.1016/j.wsif.2015.08.001
* ↑ https://www.larazon.es/historico/2314-el-comentario-machista-que-encendio-la-marcha-de-las-putas-FLLA_RAZON_381353/#.Ttt1yXyGmJLsAeG
* ↑ SlutWalk march planned for London BBC
* ↑ https://www.terrafemina.com/societe/france/articles/18088-slutwalk-lacher-de-salopes-a-paris.html%5B%5D

## Ikus, gainera

* Genero-indarkeria

## Kanpo estekak

* Slutwalk. Puten Martxa
* (Ingelesez): Londresko Puten martxa.
* (Gaztelaniaz): Mexikoko Puten martxa.
* (Ingelesez): Torontoko Puten martxa.
* (Ingelesez): Chicagoko Puten martxa.
* (Ingelesez): Minneapolisko Puten martxa.
* (Gaztelaniaz): La Platako Puten martxa.
* (Gaztelaniaz): Buenos Airesko Puten martxa.
* (Gaztelaniaz): Uruguaiko Puten martxa.
* (Portugesez): Brasilgo Puten martxa.
* (Gaztelaniaz): Peruko Puten martxa.
* (Ingelesez): Australiako Puten martxa.
* (Gaztelaniaz): Panamako Puten martxa.
* Datuak: Q152287
* Multimedia: SlutWalks / Q152287
# Puta zikinak (liburua)

Puta zikinak: Sexu-langileen eskubideen aldeko borroka Juno Mac-en eta Molly Smith-en 2018an idatzitako liburua da. Amaia Astobizak euskaratu zuen Katakrak argitaletxearen bidez 2022an.
Lan sexualeko politiken eraginak aztertzen dira bertan, erabateko despenalizazioaren alde eginez. Liburuak hainbat gai jorratzen ditu: biziraupen-sexua, sexu-lan migratzailea, sexu-lanari buruzko iritzi feministak eta sexu-langileen droga-kontsumoa. Autoreen ustez, lan sexualari egiten zaizkion kritika arruntak arazo orokorragoak dira kapitalismoarekin.

## Sinopsia

Prostituzioaren gaia ikuspegi kritiko eta feministatik aztertzen da liburuan. Lanaren helburua da prostituzioa legeztatzearen aldeko argudioei aurre egitea eta emakume sexualen esplotazioari eta indarkeriari aurre egiteko alternatibak proposatzea.
Liburuan, autoreek diote prostituzioa emakumeen aurkako indarkeria dela, sarritan pobreziarekin, bereizkeriarekin eta sexu-abusuarekin lotzen baita. Halaber, zalantzan jartzen dute prostituzioa legeztatzea sexu-langileen segurtasuna eta eskubideak bermatzeko irtenbidea dela, eta argudiatzen dute horrek ez diela heltzen esplotazioaren eta indarkeriaren azpian dauden kausei.
Legeztatzearen ordez, autoreek alternatiba batzuk proposatzen dituzte, hala nola prostituzioa despenalizatzea eta sexu-langileei industriatik ateratzen laguntzeko laguntza-programak ezartzea. Sexu-heziketan eta sexu-abusuaren eta sexu-esplotazioaren prebentzioan ere arreta handiagoa jartzearen alde daude, bereziki pertsona ahulenentzat.

## Erasoak

2023ko otsailean Baionako liburu-denda batean liburuaren euskarazko itzulpenaren ale guztiak erasotuak izan ziren. Katakrak-ek ekintza gaitzetsi zuen komunikatu bat argitaratuz.

## Erreferentziak

* ↑ «PUTA ZIKINAK | Katakrak Liburuak - Liburutegia, Kafetegia, Argitaletxea, Ikasketa kritikoetarako gunea, kooperatiba, ekonomia eraldatzailea» katakrak.net (Noiz kontsultatua: 2023-03-11).
* ↑ www.funtsak.com, Funtsak-Diseño y Programación Web-. «Puta zikinak - Mac Juno» www.txalaparta.eus (Noiz kontsultatua: 2023-03-11).
* ↑ «Puta zikinak liburuari egin dioten erasoaren aurrean | Katakrak Liburuak - Liburutegia, Kafetegia, Argitaletxea, Ikasketa kritikoetarako gunea, kooperatiba, ekonomia eraldatzailea» www.katakrak.net (Noiz kontsultatua: 2023-03-11).

## Kanpo estekak

* Liburua Katakrak argitaletxean
* Datuak: Q97173073
# Puteaux taldea

Puteaux taldea kubismoaren orfismo izeneko adar bati lotutako Europako artista, idazle, matematikari eta kritikari talde baten izena da. Taldea 1911 inguruan sortu zen, Jacques Villonen Puteauxko etxean bere ideiak eztabaidatzeko ohiko topaketetan; garai hartan Puteaux Paris kanpoaldeko hiribildua zen. Izen hori eman zioten taldekideek beren buruari Pablo Picassok eta Georges Braquek Montmartre auzoan garatutako kubismoaren definizio estuenetik bereizteko. Garrantzia hartu zuten 1912ko udaberrian egin zen Salon des Indépendants ekimenean; 1925 arte iraundu zuen urteko aurkezpen hori.

## Taldekide batzuk

* Guillaume Apollinaire (1880-1918), Errumanian jaiotako frantsesa
* Robert Delaunay (1885-1941), frantsesa
* Marcel Duchamp (1887-1968), frantsesa
* Raymond Duchamp-Villon (1876-1918), frantsesa
* Roger de La Fresnaye (1885-1925), frantsesa
* Albert Gleizes (1881-1953), frantsesa
* František Kupka (1871-1957), txekiarra
* Henri Le Fauconnier (1881-1946), frantsesa
* Fernand Léger (1881-1955), frantsesa
* Louis Marcoussis (1878-1941), poloniarra
* Jean Metzinger (1883-1956), frantsesa
* Luc-Albert Moreau (1882-1948), francés
* Francis Picabia (1879-1953), frantses-espainiarra
* Georges Ribemont-Dessaignes (1884-1974), frantsesa
* Jacques Villon (1875-1963), frantsesa
* Alexander Calder (1898-1976), estatubatuarra
* Jeanne Rij-Rousseau (1870-1956), frantsesa
* Marie Laurencin (1883-1956), francesa

## Erreferentziak

* ↑ https://mediation.centrepompidou.fr/education/ressources/ENS-futurisme2008/ENS-futurisme2008-07-section-or.html
* ↑ Cécile Debray et Françoise Lucbert, La Section d'or, 1912-1920-1925, musées de Châteauroux, musée Fabre, catalogue de l'exposition, Éditions Cercle d'art, Paris, 2000.

## Kanpo estekak

* Datuak: Q1086353
* Multimedia: Section d'or / Q1086353
# Putaendo

Putaendo Txileko erdialdeko komuna eta hiri bat da. Valparaíso eskualdeko San Felipe de Aconcagua probintzian kokatuta dago. 2002ko erroldan, 14.890 biztanle zituen.

## Toponimia

Putaendo hitzak Mapudungunez eguzki handia esan nahi du.

## Kanpo estekak

* (Gaztelaniaz) Putaendoko udalaren webgunea.
* Datuak: Q51604
* Multimedia: Putaendo / Q51604
# Puter

Puter erromantxeraren bost dialektoetako bat da.
Hiztunak jatorriz Grisons Kantoiaren ekialdean bizi dira, Engadin/Engiadina Garaia eskualdean.
Aditu batzuen ustez, ladinoaren aldaera dugu hau.

## Ikus, gainera

* Vallader

## Kanpo estekak

* Datuak: Q688309
# Putetxe

Putetxea prostituzioa egiten den tokia da, gehienetan emakumeen (oso gutxitan gizonezkoen) sexu zerbitzuak diru edo beste zerbaiten truke eskaintzen dituen tokia. Maiz, putetxeetan bi gune bereizten dira: taberna giroko toki bat, non bezeroek, lagun artean edo bakarrik, putetxeko emakumezkoak, askotan erdi biluzik, ikusi eta haiekin hizketan hasten diren; eta gelak, non bezeroek aukeratu duten emakumearekin adostu eta aurrez ordaindutako sexu harremana burutzen duten. Historian zehar, putetxeek andere bat zuten buru, bezeroei emakumezkoak erakutsi eta zerbitzuagatik eskatutako dirua kobratzeaz arduratzen zena. Egun ordea, putetxeak mafien eta proxeneta direlakoen esku daude kasu askotan.

## Kanpo estekak

* Datuak: Q131295
* Multimedia: Brothels / Q131295
# Putangirua Pinnacles

Putangirua Pinnacles, baita ere The Pinnacles, Zeelanda Berriko arroka eraketa da, Wellington eskualdean (South Wairarapa barrutian). Eremu higatuaren edo badlanden adibide ikusgarria da.

## Zineman

Eraztunen Jauna: Erregearen Itzulera filmeko eszenak 2000ko ekainean filmatu ziren

## Erreferentziak

* ↑ Lloyd Homer and Phil Moore,"Reading the Rocks: Aguide to the Geological Features of the Wairarapa Coast", Landscape Publications limited, 1989.

## Kanpo estekak

* (Ingelesez):Putangirua Pinnacles Scenic Reserve.
* Datuak: Q7262177
* Multimedia: Putangirua Pinnacles / Q7262177
# Real Sociedad (belar hockeya)

Real Sociedad futbol taldearen belar hockey atala da. Emakumezkoen taldea goi mailan dabil, Espainiar estatuko tituluengatiko lehian, gizonezkoen taldea aldiz XX mendearen hasieran ibili zen goi mailan.

## Historia

1909an sortu zen Real Sociedad taldea eta urte gutxitan eratu zuen belar hockeyaren atala. 1918an Errege Kopa irabazi zuen eta 1930an bigarrena.
1936an Emakumezkoen taldea eratu zen. 1932an Marita Abrisketa Bartzelonara joan zen, RC Polo taldearen zelaira. bertan stick bat erosi eta Donostiara itzultzean talde bat sortu zuen. Errealaren izena 1936an hasi ziren erabiltzen. Txapelketa ofizialik ez zenez lagunartekoak jokatzen zituzten, bai eta nazioartekoak ere, baina gehienetan Getxoko Real Club Jolasetarekin neurtzen zituzten indarrak.
1970 urtean aurrerapausua eman zuen emakumezkoen taldeak eta lehen mailara igo zen. berehala bihurtu zen txapelketako talde indartsuenetakoa eta ordutik aurrera 7 Liga eta 3 Erreginaren Kopa eskuratu ditu, azken titulua 2013ko Liga du.

## Lorpenak
### Gizonezkoak

* Espainiako Liga
** Txapelduna (0)
* Errege Kopa
** Txapelduna (2): 1918, 1930

### Emakumezkoak

* Espainiako Liga
** Txapelduna (9): 1981, 1986, 1993, 1994, 1997, 1998, 1999, 2013, 2018
* Erregina Kopa
** Txapelduna (3): 1987, 1994, 2002

## Kanpo estekak

* Futbol taldearen webgune ofiziala
* Datuak: Q18398001